CELEX: 32005D0783
Language: sl
Date: 2005-10-14 00:00:00
Title: 2005/783/ES: Odločba Komisije z dne 14. oktobra 2005 o spremembi odločb 2001/689/ES, 2002/231/ES in 2002/272/ES zaradi podaljšanja veljavnosti okoljskih meril za podelitev znaka Skupnosti za okolje določenim proizvodom (notificirana pod dokumentarno številko K(2005) 4102)   (Besedilo velja za EGP)

11.11.2005   
            
            
               SL
            
            
               Uradni list Evropske unije
            
            
               L 295/51
            
         
      ODLOČBA KOMISIJE
   
   z dne 14. oktobra 2005
   o spremembi odločb 2001/689/ES, 2002/231/ES in 2002/272/ES zaradi podaljšanja veljavnosti okoljskih meril za podelitev znaka Skupnosti za okolje določenim proizvodom
   (notificirana pod dokumentarno številko K(2005) 4102)
   (Besedilo velja za EGP)
   (2005/783/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:
   
               (1)
            
            
               Opredelitev skupine proizvodov in okoljska merila, določeni v Odločbi Komisije 2001/689/ES z dne 28. avgusta 2001 o določitvi ekoloških meril za podelitev znaka Skupnosti za okolje pomivalnim strojem (2), prenehajo veljati 28. avgusta 2006.
            
         
               (2)
            
            
               Odločba Komisije 2002/231/ES z dne 18. marca 2002 o določitvi spremenjenih okoljskih meril za podeljevanje znaka za okolje Skupnosti obutvi in o spremembi Odločbe 1999/179/ES (3) preneha veljati 31. marca 2007.
            
         
               (3)
            
            
               Odločba Komisije 2002/272/ES z dne 25. marca 2002 o uvedbi okoljskih meril za podelitev znaka Skupnosti za okolje trdim talnim oblogam (4) preneha veljati 31. marca 2007.
            
         
               (4)
            
            
               V skladu z Uredbo (ES) št. 1980/2000 je bil opravljen redni pregled okoljskih meril in z njimi povezanih zahtev za ocenjevanje in preverjanje, ki so bile določene z zgoraj navedenimi odločbami.
            
         
               (5)
            
            
               Glede na pregled navedenih meril in zahtev je primerno, da se obdobje veljavnosti okoljskih meril in zahtev v vseh treh primerih podaljša za eno leto.
            
         
               (6)
            
            
               Ker se redni pregled v skladu z Uredbo (ES) št. 1980/2000 nanaša samo na okoljska merila ter zahteve za ocenjevanje in preverjanje, je primerno, da odločbi 2002/231/ES in 2002/272/ES ostaneta v veljavi.
            
         
               (7)
            
            
               Direktive 2001/689/EGS, 2002/231/EGS in 2002/272/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Odbora, ustanovljenega v skladu s členom 17 Uredbe (ES) št. 1980/2000 –
            
         SPREJELA NASLEDNJO ODLOČBO:
   Člen 1
   Člen 3 Odločbe 2001/689/ES se nadomesti z naslednjim:
   
      „Člen 3
      Okoljska merila za skupino proizvodov ‚pomivalni stroji’ ter s tem povezane zahteve za ocenjevanje in preverjanje veljajo do 28. avgusta 2007.“.
   
   Člen 2
   Člen 5 Odločbe 2002/231/ES se nadomesti z naslednjim:
   
      „Člen 5
      Okoljska merila za skupino proizvodov ‚obutev’ ter s tem povezane zahteve za ocenjevanje in preverjanje veljajo do 31. marca 2008.“.
   
   Člen 3
   Člen 4 Odločbe 2002/272/ES se nadomesti z naslednjim:
   
      „Člen 4
      Okoljska merila za skupino proizvodov ‚trde talne obloge’ ter s tem povezane zahteve za ocenjevanje in preverjanje veljajo do 31. marca 2008.“.
   
   Člen 4
   Ta odločba je naslovljena na države članice.
   
      V Bruslju, 14. oktobra 2005
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 237, 21.9.2000, str. 1.
   
      (2)  UL L 242, 12.9.2001, str. 23.
   
      (3)  UL L 77. 20.3.2002, str. 50.
   
      (4)  UL L 94, 11.4.2002, str. 13.